CELEX: 22019D2159
Language: bg
Date: 2019-12-04 00:00:00
Title: Препоръка № 1/2019 на Съвета за асоцииране ЕС—МАРОКО от 4 декември 2019 година за одобряване на удължаването на срока на валидност на Плана за действие ЕС—Мароко, с който се прилага напредналият статут (2013—2017 г.), с две години [2019/2159]

17.12.2019   
               
               
                  BG
               
               
                  Официален вестник на Европейския съюз
               
               
                  L 327/108
               
            
         ПРЕПОРЪКА № 1/2019 НА СЪВЕТА ЗА АСОЦИИРАНЕ ЕС—МАРОКО
         от 4 декември 2019 година
         за одобряване на удължаването на срока на валидност на Плана за действие ЕС—Мароко, с който се прилага напредналият статут (2013—2017 г.), с две години [2019/2159]
         СЪВЕТЪТ ЗА АСОЦИИРАНЕ ЕС—МАРОКО,
         като взе предвид Евро-средиземноморското споразумение за асоцииране между Европейската общност и нейните държави членки, от една страна, и Кралство Мароко, от друга страна (1),
         като има предвид, че:
         
                     (1)
                  
                  
                     Евро-средиземноморското споразумение за асоцииране между Европейската общност и нейните държави членки, от една страна, и Кралство Мароко, от друга страна („Споразумението“) влезе в сила на 1 март 2000 г.
                  
               
                     (2)
                  
                  
                     С член 80 от Споразумението на Съвета за асоцииране се предоставят правомощия да формулира всички препоръки, които смята за подходящи за постигането на целите на Споразумението.
                  
               
                     (3)
                  
                  
                     В съответствие с член 90 от Споразумението страните трябва да предприемат всички общи или специални мерки, необходими за изпълнение на задълженията им по Споразумението, и трябва да следят за постигането на целите, определени в него.
                  
               
                     (4)
                  
                  
                     В член 10 от процедурния правилник на Съвета за асоцииране се предвижда възможността за формулиране на препоръки в периода между заседанията чрез писмена процедура.
                  
               
                     (5)
                  
                  
                     Планът за действие, с който се прилага напредналият статут (2013—2017 г.) („План за действие“) беше удължен с една година през 2018 г. Удължаването на срока на валидност на Плана за действие с още две години ще представлява основата на отношенията между ЕС и Мароко през 2019 г. и 2020 г. и ще позволи да бъдат определени новите приоритетни теми в отношенията ЕС—Мароко през идните години,
                  
               ПРЕПОРЪЧВА:
         
            Член единствeн
            Съветът за асоцииране, като действа чрез писмена процедура, препоръчва срокът на валидност на Плана за действие ЕС—Мароко, с който се прилага напредналият статут (2013—2017 г.), да бъде удължен с две години.
         
         
            Съставено в Брюксел на 4 декември 2019 година.
            
               
                  За Съвета за асоцииране ЕС—Мароко
               
               
                  Председател
               
               N. BOURITA
            
         
         
            (1)  ОВ L 70, 18.3.2000 г., стр. 2.